Kalme (Põltsamaa)

Kalme (kohakääne KalmeleEesti kohanimeraamat, lk. 164) on küla Jõgevamaal Põltsamaa vallas.

Küla läbib Tallinna–Tartu maantee. Maanteed mööda 2 km loodesse jääb Adavere ja 6 km kagusse Põltsamaa.Eesti kohanimeraamat, kaart 24

Külas asub Adavere mõisa tuulik, kus on tuntud söögikoht. Samuti paikneb külas Adavere mõisa kalmistu.

Külas asub Kalme hiiekoht. Hiiekohta on püstitatud keskpunkti tähistav Kalme hiie ohvrikivi. Ka Mandri-Eesti geograafilise keskpunktina tuntud koht paikneb samas.

 Ajalugu 

Kalme on hiline küla. Külaks hakati teda liigitama hiljemalt 1930. aastatel. 1939. aastal kavandati see nimi osale Adavere asundusest. 1945 oli ta juba külade nimekirjas. 1977 liideti Kalme külaga Aruküla, mida mainiti 1688. aastal kujul Arrokyllas Engh Möther ja 1900. aasta paiku kujul Аррокюль.

Kalme külas on Kalme talu. Mõlemad olevat nime saanud vana matusepaiga Kalmemäe järgi. Seda on esmamainitud 1688. aastal kujul Kalmel begrafnings platz. 1887. aasta kaardile kanti Stackelbergide suguvõsa matusepaik Erbbegräbnis. See paik asus Põltsamaa kihelkonnas ja kuulus Adavere mõisale. 1935. aastast pärineb sellest matusepaigast eraldatud Kalmistu talu plaan.

Pildigalerii

Viited

Kategooria:Põltsamaa vald
Kategooria:Jõgeva maakonna külad